ועדת הכלכלה, כנסת 19, פרוטוקול מספר 348, 2014-09-21 12:00

אבישי ברוורמן: צו הטיס (דחיית תחילתו של סעיף 87(א) עד (ג) לחוק), התשע"ד-2014.

<יבינה זכאי בראונר: אנחנו שוב מגיעים לוועדה באותו עניין, כשבעצם סעיף 87 לחוק הטיס היה אמור להיכנס לתוקפו באפריל 2013, שנתיים לאחר יום התחילה של חוק הטיס.

<יבינה זכאי בראונר: סעיף 87 לחוק הטיס עוסק ברישוי של מפעילים של כלי רחיפה - כלי רחיפה זה מצנחי רחף, גלשוני אוויר וכו' - באופן מסחרי או כמדריכים, לא כמפעילים פרטיים.

<יבינה זכאי בראונר: זה החידוש הגדול בחוק לעומת המצב המשפטי שקדם לו.

<יבינה זכאי בראונר: הסעיף יכול להיכנס לתוקפו בכפוף לתקנות.

<יבינה זכאי בראונר: אם אין תקנות, אי אפשר לרשיין את האנשים, אי אפשר לאכוף הוראות בדבר כללי הפעלה בטוחה וכדומה.

<יבינה זכאי בראונר: התקנות ארכו די הרבה זמן, כי הן היו כרוכות עם 4 משרדי ממשלה שונים - משרד האוצר, משרד המשפטים, משרד הביטחון ומשרד הספורט.

<יבינה זכאי בראונר: כולם אישרו לנו אחרי דיונים.

<יבינה זכאי בראונר: היה כמובן דין ודברים, היו פשרות , היו תיקוני נוסח.

<יבינה זכאי בראונר: היה תהליך מאוד ארוך.

אבישי ברוורמן: האם יש למישהו הסתייגות מההצעה שלך לשינויים?

אורי מקלב: למה עד ניסן?

אורי מקלב: הארכה זה בסדר, אבל למה כל כך הרבה?

<איתי עצמון: כך מחייב החוק.

<איתי עצמון: 6 חודשים.

אורי מקלב: החוק מחייב קפיצות של 6 חודשים?

<איתי עצמון: החוק מאפשר דחיית כניסה לתוקף של הסעיף כל פעם ב-6 חודשים.

<יבינה זכאי בראונר: צו הטיס (דחיית תחילתו של סעיף 87(א) עד (ג) לחוק) (תיקון מס'3), התשע"ד- 2014 בתוקף סמכותי לפי סעיף 195 לחוק הטיס, התשע"א-2011 (להלן – החוק), לפי הצעת רשות התעופה האזרחית לפי סעיף 168(ב) לחוק, ובאישור ועדת כלכלה של הכנסת, אני מצווה לאמור: תיקון סעיף 1 בסעיף 1 לצו הטיס (דחיית תחילתו של סעיף 87(א) עד(ג) לחוק), התשע"ג- 2013, במקום "י"ט בתשרי התשע"ה (13 באוקטובר 2014)" יבוא "כ"ד בניסן התשע"ה (13 באפריל 2015)".

<יבינה זכאי בראונר: תחילה תחילתו של צו זה ביום י"ט בתשרי התשע"ה (13 באוקטובר 2014).

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: נמנעים –אין

אבישי ברוורמן: שנה טובה.

אבישי ברוורמן: תודה.